CELEX: 62008CN0263
Language: et
Date: 2008-06-19 00:00:00
Title: Kohtuasi C-263/08: Eelotsusetaotlus, mille esitas Högsta domstolen (Rootsi) 19. juunil 2008 — Djurgården-Lilla Värtans Miljöskyddsförening versus Stockholms kommun genom dess marknämnd

15.8.2008   
            
            
               ET
            
            
               Euroopa Liidu Teataja
            
            
               C 209/34
            
         Eelotsusetaotlus, mille esitas Högsta domstolen (Rootsi) 19. juunil 2008 — Djurgården-Lilla Värtans Miljöskyddsförening versus Stockholms kommun genom dess marknämnd
   (Kohtuasi C-263/08)
   (2008/C 209/51)
   Kohtumenetluse keel: rootsi
   Eelotsusetaotluse esitanud kohus
   Högsta domstolen
   Põhikohtuasja pooled
   
      Kaebuse esitaja: Djurgården–Lilla Värtans Miljöskyddsförening
   
      Vastustaja: Stockholms kommun genom dess marknämnd
   Eelotsuse küsimused
   
               1)
            
            
               Kas direktiivi 85/337/EMÜ (1) II lisa punkti 10 tuleb tõlgendada nii, et selle alla kuuluvad ka veega seotud tööd, mis hõlmavad elektrikaablite tunnelisse lekkiva põhjavee ärajuhtimist ning selle maapinda või mäe sisse tagasifiltreerimist põhjavee vähenemise kompenseerimiseks, ning tööd, mis hõlmavad vee ärajuhtimise ning tagasifiltreerimise rajatiste ehitamist ja hooldamist?
            
         
               2)
            
            
               Juhul kui vastus esimesele küsimusele on jaatav, siis kas direktiivi 85/337/EMÜ artiklis 10a sätestatu — et teatavatel tingimustel peab asjaomasel üldsusel olema juurdepääs kaebuste lahendamisele kohtus või mõnes muus sõltumatus ja erapooletus organis, mis on seaduslikult asutatud, et vaidlustada otsuste sisulist või protseduurilist seaduslikkust — tähendab, et kehtib ka nõue, et asjaomasel üldsusel peab olema õigus vaidlustada kohtu poolt planeeringu heakskiitmise menetluses tehtud otsus juhul, kui kõnealusel asjaomasel üldsusel on juba olnud võimalus osaleda planeeringu heakskiitmise kohtulikus uurimises ning esitada sellele kohtule oma seisukohad?
            
         
               3)
            
            
               Juhul, kui vastused esimesele ja teisele küsimusele on jaatavad: siis kas direktiivi 85/337/EMÜ artikli 1 lõiget 2, artikli 6 lõiget 4 ning artiklit 10a tuleb tõlgendada nii, et need tähendavad, et artikli 6 lõikes 4 ja artiklis 10a viidatud asjaomase üldsuse kohta võib kehtestada erinevaid siseriiklikke nõudeid, mille tagajärjel väikestel, kohalikel keskkonnaorganisatsioonidel on õigus võtta osa artikli 6 lõikes 4 viidatud keskkonnaalaste otsuste tegemise korrast seoses projektidega, mis toovad eeldatavalt kaasa olulise keskkonnamõju vastava ühingu tegevuspiirkonnas, kuid mitte artiklis 10a sätestatud õigust nõuda selle otsuse peale esitatud apellatsioonkaebuse kohtulikku läbivaatamist?
            
         
      (1)  Nõukogu 27. juuni 1985. aasta direktiiv 85/337/EMÜ teatavate riiklike ja eraprojektide keskkonnamõju hindamise kohta (EÜT L 175, lk 40; ELT eriväljaanne 15/01, lk 248).